Uznesenie Všeobecného súdu (piata komora) z 9. januára 2012 – Neubrandenburger Wohnungsgesellschaft/Komisia
(vec T‑407/09)
„Žaloba o neplatnosť – Štátna pomoc – Zmluvy týkajúce sa predaja bytov v rámci privatizácie verejných bytov v Neubrandenburgu – Sťažnosť – Akt, ktorý nie je možné napadnúť žalobou – Neprípustnosť – Žaloba na nečinnosť“
1.                     Žaloba o neplatnosť – Akty, ktoré možno napadnúť žalobou – Akty so záväznými právnymi účinkami – List Komisie, v ktorom iba
oznamuje prvú predbežnú analýzu prípadného opatrenia štátnej pomoci – Vylúčenie (článok 230 ES) (pozri body 25 – 27, 29, 30)
2.                     Žaloba na nečinnosť – Vyzvanie inštitúcie – Vyjadrenie v zmysle článku 232 druhého odseku ES – Pojem – List Komisie oznamujúci
prvú predbežnú analýzu prípadného opatrenia štátnej pomoci – Zahrnutie – Neprípustnosť (článok 88 ods. 2 ES a článok 232 ES)
(pozri body 37 – 39, 41)
Predmet
Jednak návrh na zrušenie údajného rozhodnutia Komisie obsiahnutého v liste z 29. júla 2009, ktorým sa určilo, že niektoré
zmluvy uzavreté žalobkyňou týkajúce sa predaja bytov v rámci privatizácie verejných bytov v Neubrandenburgu nepatria do pôsobnosti
článku 87 ods. 1 ES, a jednak návrh na konštatovanie nečinnosti Komisie v zmysle článku 232 ES, pretože Komisia o týchto zmluvách
nerozhodla na základe článku 4 nariadenia Rady (ES) č. 659/1999 z 22. marca 1999 ustanovujúceho podrobné pravidlá na uplatňovanie
článku [88 ES] (Ú. v. ES L 83, s. 1; Mim. vyd. 08/001, s. 339)
Výrok
1.
Žaloba sa zamieta ako neprípustná.
2.
Neubrandenburger Wohnungsgesellschaft mbH znáša svoje vlastné trovy konania a je povinná nahradiť aj trovy konania, ktoré
vynaložila Komisia a Bavaria Immobilien Beteiligungsgesellschaft mbH & Co. Objekte Neubrandenburg KG a Bavaria Immobilien
Trading GmbH & Co. Immobilien Leasing Objekt Neubrandenburg KG.